Pangatnig

Sa balarila, ang pangatnig ay bahagi ng pananalita na nag-uugnay ng dalawang salita, parirala, sugnay o pangungusap.   

Sa balarilang Filipino, ang pangatnig ay maaring magbukod (katulad ng "o," "ni", "habang" at "maging"), manalungat (katulad ng "ngunit," "habang" at "bagamat"), maglinaw (katulad ng "kaya," "kung" at "gayon"), manubali (katulad ng "kapag" at "sana"), magbigay halintulad (katulad ng "kung saan" at "gayon din"), magbigay sanhi (katulad ng "sapagkat" at "dahil") at magbigay ng pagtatapos (katulad ng "sa wakas" at "upang").

Halimbawa

at 
Ito ay ginagamit na pang-ugnay sa dalawang salita, parirala o pangungusap na pagkaugnay.

Halimbawa: "ina at ama", "Aalis ako ngayon at bukas na ako babalik."

Isa pang halimbawa: "Pupunta ako sa parke kasama sina Liza at Remy."

ngunit, subalit, pero, datapwat, kaso 
Ito ay ginagamit na pang-ugnay ng dalawang kaisipang magkakontra o magkasalungat.

Halimbawa: "Gusto kong maligo pero wala namang tubig."

Isa pang halimbawa: "Kailangan ko lumabas, kaso nawawala ang quarantine pass ko."

o 
Ito ay ginagamit na pang-ugnay ng mga salita o kaisipang pinagpipilian.

Halimbawa: "mahal ko o mahal ako", "Alin sa mga ito ang gusto mo, pula, puti o asul?"

Iba pang halimbawa 
Narito ang mga iba pang uri ng pangatnig:

 ni- pang ugnay sa pangalang ng tao
 kaya
 maging
 man
 saka
 pati
 di kaya
 gayundin
 kung alin
 bagkus
 samantala
 habang
 maliban
 bagaman
 kung
 sa bagay
 kundi
 kapag
 sakali
 sana
 sapagkat
 kasi
 kung kaya
 palibhasa
 dahil sa
 sanhi ng
 samakatuwid
 sa madaling salita
 Habang

Mga Sanggunian

Mga Pinagkukunan 

 Pinagyamang Pluma 9, by Ailene G. Baisa-Julian, Mary Grace G. del Rosario, Nestor S. Lontoc ISBN 978-971-06-3652-5, pp. 87

 Bagong Likha: Wika at Pagbasa 4, by Ester V. Raflores ISBN 978-971-655-331-4, pp. 429-430

 
Balarila
Mga bahagi ng pananalita
Wika